recursal/SuperWikiNEXT-32B huggingface dataset:
תוצאות הבחירות לנשיאות ארצות הברית 2008 על פי מדינה, מחולקות לרפובליקנים (אדום) ודמוקרטים (כחול). שימו לב לגוונים שנוצרו במפה.
הביטוי **אמריקה הסגולה** הוא מונח מתחום הבחירות בארצות הברית. מתייחס להנחה כי ניתוח מפורט יותר של תוצאות ההצבעה של הבחירות האחרונות בארצות הברית יראה שציבור הבוחרים האמריקאי אינו מחולק לאמריקה "אדומה" (הרפובליקנים) ואמריקה "כחולה" (הדמוקרטים) כפי שמתואר לעיתים קרובות בניתוח החדשות.

רקע - הבחירות בארצות הברית
--------------------------

 ערך מורחב – **שיטת הבחירות בארצות הברית**  

בארצות הברית, הנשיא וסגן הנשיא אינם נבחרים ישירות על ידי ציבור הבוחרים, אלא על ידי חבר האלקטורים.

אזרחי כל מדינה אינם מצביעים בבחירות ישירות למועמדים לנשיאות, אלא לאלקטורים (נציגים) מטעמם, שהם הבוחרים את הנשיא. למרות שברוב המדינות מופיע רק שם המועמדים לנשיאות, הנבחרים למעשה הם האלקטורים התומכים באותו נשיא, והם אלה המקיימים הצבעה ובוחרים בו. המועמד שזוכה ברוב קולות מדינה מסוימת מקבל את **כל קולות האלקטורים** התומכים בו, ממדינה זו, להוציא נברסקה ומיין. בשיטה זו נוצר לעיתים מעין פרדוקס בו למועמד שקיבל מעט פחות ממחצית הקולות במדינה, אין כל ביטוי בבחירת האלקטורים, ועמדת המיעוט הגדול עשויה שלא להישמע כלל.

אמריקה הסגולה
-------------

 ערך מורחב – **מדינות אדומות וכחולות (ארצות הברית)**  

מושג זה משקף את העובדה שארגוני החדשות בדרך כלל משתמשים בצבע אדום וכחול על מפת ארצות הברית כדי לציין מתי כבר ניצח מועמד רפובליקני או דמוקרטי, בהתאמה, במדינה או במחוז בקונגרס. מכיוון שבמערכת הפוליטית האמריקאית מנצח רק מועמד אחד ("המנצח לוקח הכל") ללא קשר ליחס בין הרוב למיעוט, התוצאה היא שהמפה אינה משקפת את החלוקה האמיתית של קולות "אדומים" ו"כחולים" ברחבי המדינה. העיוותים הכלולים במפות אלה תורמים, לפי אמונה זו, לתפיסה מוטעית שציבור הבוחרים מקוטב מאוד על ידי הגאוגרפיה, למרות שבפועל הדבר אינו כך.

המתמטיקאי רוברט ואנדרבי מאוניברסיטת פרינסטון יצר את מפת "אמריקה הסגולה" הראשונה בבחירות לנשיאות ארצות הברית בשנת 2000. כדי לשקף את היחס האמיתי בין הרוב למיעוט הוא צבע כל אחת ממדינות ארצות הברית בגוונים שבין כחול לאדום המשקפים את תוצאת הבחירות במדינה. לאור היעדר כללי של ניצחונות מכריעים, טכניקה זו גורמת לכך שרוב המדינות צבועות בערבוב של כחול ואדום שיוצרים גוונים של סגול. מפה זו נדפסה ב-U.S. News & World Report מספר חודשים לפני הבחירות לנשיאות ארצות הברית בשנת 2004. לאחר הבחירות ב-2004, ואנדרבי ואנשים נוספים עשו מפות דומות המסכמות את התוצאות. זמן קצר לאחר מכן התפשט המונח "אמריקה הסגולה" בבלוגוספירה הפוליטית ונכנסה ללקסיקון הציבורי כדרך שבה נאמר שארצות הברית לא מחולקת כפי שמומחים פוליטיים אומרים. 

Cartograms שפותחו על ידי גאסטנר, שליזי וניומן מאוניברסיטת מישיגן סיפקו דרך אחרת לתאר את תוצאות הבחירות.

ראו גם
------

* אסטרטגיית חמישים המדינות
* מדינות מתנדנדות

קישורים חיצוניים
----------------

* המפה של ואנדרבי משנת 2000
* המפה של ואנדרבי משנת 2004
* המפה של ואנדרבי משנת 2006
* המפה של ואנדרבי משנת 2008
* אתר אמריקה הסגולה
* דיון על תפיסת אמריקה הסגולה ב"Tech Cent Daily"

הערות שוליים
------------

1. ↑
**פנצ'ר** הייתה להקת פופ ישראלית, שפעלה בין השנים 1987–1991. הלהקה הייתה ידועה בעיקר בזכות שיריה ההומוריסטיים וגרסאות כיסוי פארודיות שביצעה ללהיטים בינלאומיים מוכרים.

היסטוריה
--------

הלהקה נולדה במסגרת תוכנית הרדיו של יקיר אביב "30 בצל", ששודרה ברשת ג' במהלך חודשי הקיץ, במחצית השנייה של שנות ה-80. חברי ההרכב המקורי של הלהקה היו: יקיר אביב עצמו, דידי הררי (שהיה אז בראשית הקריירה הרדיופונית שלו), אהרון קפלן ואמיר כהן (שהיה תקליטן שהתפרסם בעזרת המיקסים שעשה ללהיטים). אחת מהפינות בתוכנית נקראה "בוא נדבר גלויות", ובה הקריאו גלויות מפוברקות שהתייחסו בחלקן ללהקה פיקטיבית בשם פנצ'ר. בהמשך החלו לשדר בתוכנית את שירי הלהקה, שהיו גרסאות כיסוי פארודיות ללהיטים בינלאומיים מאותה תקופה. הפופולריות הרבה לה זכו שירי הלהקה גרמה לה לפרוץ מעבר לגבולות תוכנית הרדיו.

הלהקה החלה להופיע, וב-1987 הוציאה את אלבומה הראשון, "מסז' מסז'", שיצא על גבי קלטות בלבד. רוב שירי האלבום היו גרסאות כיסוי פארודיות ללהיטי התקופה, כמו שיר הנושא (שהתבסס על הלהיט הצרפתי "Voyage, voyage"), "שמה לי ג'לי" ("Everything She Wants" של להקת וואם), "19" (הלהיט של פול הרדקסל (Paul Hardcastle), "צחוק מטמטם" ("Walk Like A Man" של דיוויין) ועוד. באלבום הופיעו גם שלושה שירים מקוריים.

ב-1988 הוציאה הלהקה את אלבומה השני, "עוד פנצ'ר", הפעם ללא יקיר אביב, שפרש מהלהקה. האלבום הכיל שירים הומוריסטיים שנכתבו על ידי חברי הלהקה, והניב להיטים כגון "מים מים", "שיר מולדת", "שיר החתונה" ו-"סרט יום שישי".

אלבומה השלישי והאחרון של הלהקה, "מבט לחששות", יצא ב-1991. האלבום כלל את הלהיטים "אמא פולניה" ו"פקח העירייה", וכן גרסת כיסוי ללהיטו של דורי בן זאב "ואתם רוקדים". באותה שנה הלהקה גם השתתפה בתחרות הקדם אירוויזיון עם השיר "בלה", והגיעה למקום השמיני.

קישורים חיצוניים
----------------

* פנצ'ר, באתר MOOMA (בארכיון האינטרנט)
* מילים לשירים של פנצ'ר באתר שירונט
* רונן טל, פנצ'ר. עכשיו ברצינות, חדשות, 16 בנובמבר 1988
* להקת פנצ'ר – ימי שלושים בצל, באתר "סוכן תרבות", 17 בנובמבר 2008
* "אירופה לשלוש דקות": להקת פנצ'ר מתאחדת, באתר ynet, 7 במאי 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303832705171
* VIAF: 149466033
* WorldCat: viaf-149466033

 |
**סנדליים** (שם מדעי: **Bothidae**) היא משפחה של דגים שטוחים מסדרת הסוליתאים שקיבלו את שמם על פי דברי רש"י על מסכת ברכות: "שלא יהא סנדל - שלא תתעבר אשתו ולד אחר, ויהיה פוחת צורתו של ראשון, ודומה לדג של ים ששמו סנדל, הכי אמרינן במסכת נדה: סנדל דומה לסנדל של ים, ומתחלתו ולד היה אלא שנרצף, משל לאדם שסטר את חבירו והחזיר צורתו לאחוריו". 

אלו דגים שטוחים בעלי עיניים הפונות לאותו צד בבגרותם וסנפירים מוארכים ומחודדים בקצוות והם בעלי עיניים גדולות וקצוות סנפירים מגודלים ובעלי קוצים. דגים אלה מוסווים אך חלקם גם מקושטים מאוד. הם חיים במים מלוחים רדודים וגם באוקיינוסים העמוקים. אורכם משתנה מ-4.5 ס"מ ל-1.5 מ'.

דגים אלו הם דגי מאכל משובחים במקרים רבים, כמו אצל המין Paralichthys olivaceus.

מיון
----

* משפחה **סנדליים** (Bothidae)
	+ סוג Arnoglossus
	+ סוג Asterorhombus
	+ סוג Bothus
	+ סוג Chascanopsetta
	+ סוג Crossorhombus
	+ סוג Engyophrys
	+ סוג Engyprosopon
	+ סוג Grammatobothus
	+ סוג ומין יחיד Japonolaeops dentatus
	+ סוג ומין יחיד Kamoharaia megastoma
	+ סוג Laeops
	+ סוג Lophonectes
	+ סוג Monolene
	+ סוג Neolaeops microphthalmus
	+ סוג Parabothus
	+ סוג Perissias taeniopterus
	+ סוג Psettina
	+ סוג Taeniopsetta
	+ סוג Tosarhombus
	+ סוג Trichopsetta

קישורים חיצוניים
----------------

ויקישיתוף מדיה וקבצים בנושא **סנדליים** בוויקישיתוף
* |  |  |
| --- | --- |
| מזהים טקסונומיים עריכת הנתון בוויקינתונים | 

	+ EOL
	+ ADW
	+ ITIS
	+ NCBI
	+ GBIF |
* שמו של הדג בפורטל הדף היומי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283693405171

 |
**סנאד לוליץ'** (בבוסנית: **Senad Lulić**; נולד ב-18 בינואר 1986) הוא כדורגלן עבר בוסני ששיחק בעמדת הקיצוני.

קריירת מועדונים
---------------

לוליץ' נולד במוסטאר שברפובליקה הפדרלית הסוציאליסטית של יוגוסלביה ובעקבות מלחמת יוגוסלביה הגרה משפחתו לשווייץ. הוא התחיל את הקריירה שלו בצ'ור 93 ובשנת 2006 עבר לAC בלינצונה איתה עלה לליגת העל השווייצרית. ביולי 2008, עבר לגראסהופרס ציריך בה שיחק שתי עונות ולאחר מכן עבר ליאנג בויז ברן. בעונתו היחידה במועדון הוא הבקיע 9 שערים ב-40 משחקים בכל המסגרות, דבר שמשך את עיניהן של מועדונים כמו:הרטה ברלין, ורדר ברמן ולאציו.

ב-16 ביוני 2011 לוליץ' חתם על חוזה לחמש שנים בלאציו תמורת תשלום שלא פורסם. ב-9 בספטמבר 2011 ערך את הופעת הבכורה שלו נגד מילאן. ביוני 2012 נבחר במקום השלישי בתואר "השחקן הבוסני של העונה" אחרי אדין דז'קו ממנצ'סטר סיטי ומיראלם פיאניץ' מרומא. ב-26 במאי 2013, הוא הבקיע את השער היחיד בגמר הגביע וזכה בתואר ראשון בקריירה שלו.

קריירה בינלאומית
----------------

לוליץ' ערך את הופעת הבכורה שלו בנבחרת בוסניה והרצגובינה ב-1 ביוני 2008 נגד אזרבייג'ן. באוגוסט 2010, זומן בפעם השנייה בקריירה. לאחר שגילה יכולת טובה בלאציו, קיבל לוליץ' את חולצת ההרכב הראשון בנבחרת. ב-7 ביוני 2013 הבקיע לוליץ' את שער הבכורה של בנבחרת בניצחון 0–5 נגד לטביה במסגרת מוקדמות מונדיאל 2014. לוליץ' העפיל עם הנבחרת לראשונה בתולדותיה למונדיאל 2014.

תארים
-----

לאציו
* קופה איטליה: 2012/2013
* הסופר קאפ האיטלקי: 2017

קישורים חיצוניים
----------------

ויקישיתוף מדיה וקבצים בנושא **סנאד לוליץ'** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת בוסניה והרצגובינה – מונדיאל 2014** |
| --- |
| 1 בגוביץ' • 
2 ורשאייביץ' • 
3 ביצ'אקצ'יץ' • 
4 ספאהיץ' • 
5 קולאשינאץ • 
6 וראנייש • 
7 בשיץ' • 
8 פיאניץ' • 
9 איבישביץ' • 
10 מיסימוביץ' • 
11 דז'קו • 
12 פייזיץ' •
13 מוידז'ה • 
14 ט. סושיץ' •
15 שוניץ' •
16 לוליץ' •
17 איבריצ'יץ' •
18 מדוניאנין •
19 ויסצ'ה •
20 האירוביץ' •
21 האדזיץ' •
22 אבדוקיץ' •
23 סליהוביץ' •
מאמן: ס. סושיץ' | בוסניה והרצגובינהבוסניה והרצגובינה |
תצפית מכיוון אל מורו לסן סלוודור דה לה פונטה
**סן סלוודור דה לה פונטה** (בספרדית: **San Salvador de la Punta**) הוא מבצר בפתחו המערבי של מפרץ הוואנה.

היסטוריה
--------

בנייתו של המבצר החלה ב-1590, זמן קצר לאחר שהחלה בנייתו של מבצר אל מורו מעברו השני של המפרץ. עוד קודם לכן, ב-1577, הסתיימה בנייתו של קאסטיו דה לה ריאל פוארסה, לא הרחק ממנו, אך לאחר שהספרדים נוכחו כי מיקומו המרוחק מפתח המפרץ לא תאפשר הגנה יעילה על העיר, הוחלט גם על הקמתם של שני מבצרים אלה. בניית המבצר התנהלה בעצלתיים, וב-1595 נוצר עיכוב משמעותי בלוח הזמנים, לאחר שסופת הוריקן הרסה חלקים שכבר נבנו. ב-1602 החליט מתכנן המבצר, עקב העיכובים, לצמצם את היקפו, ולהותיר בו מגדל מרכזי אחד, בו הוצבו כעשרה תותחים. בסופו של דבר, הסתיימה הבנייה ב-1610. ב-1630 נמתחה שרשרת עשויה נחושת בין סן סלוודור לבין אל מורו, שאפשרה את חסימת המפרץ מפני אניות בשעות הלילה ובעת התקפה. 

במהלך הפלישה הבריטית לקובה ב-1762, נהרסו חלקים רבים במבצר. לאחר שובם של הספרדים לאי, ב-1763, הם החלו בשיפוץ המבצר ובהרחבת ביצוריו. בין היתר, נוספו ארבע רחבות, שעל כל אחת מהן הוצב תותח.

ב-1997 שיפצה ממשלת קובה את המבצר, והוקם סביבו פארק, ובו אנדרטה לזכרו של מקסימו גומס, מראשי המאבק הקובני לעצמאות.

קישורים חיצוניים
----------------

ויקישיתוף מדיה וקבצים בנושא **סן סלוודור דה לה פונטה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr96029793
* VIAF: 144696288
* WorldCat: lccn-nr96029793

 |
**Works Volume One** הוא האלבום החמישי של להקת אמרסון, לייק ופאלמר שיצא ב-1977. זהו אלבום כפול שמחולק לארבעה צדדים בכל צד כל אחד מחברי הלהקה מבצע שיר שכתב לבדו. בחלק הרביעי, יש שני שירים שהם עבודה משותפת של הלהקה. האלבום יצא אחרי פגרה של כמעט שלוש וחצי שנים.

האלבום נפתח בצד של קית' אמרסון הצד מכליל יצירה שהיא קונצ'רטו לפסנתר המנוגן עם תזמורת. היצירה נמשכת 18 דקות. הצד של גרג לייק מורכב מחמישה שירים שהוא כתב יחד עם חברו מלהקת קינג קרימזון, פיטר סינפילד השירים היו בלדות אקוסטיות שנכתבו על ידי לייק וסינפילד. הצד של קרל פאלמר מכליל את השיר מאלבום הבכורה, אמרסון, לייק ופאלמר שנקרא Tank. השיר הוקלט מחדש על ידי פאלמר עם מנגינה של תזמורת וללא סולו תופים. שיר אחר מהצד של פאלמר הוא LA Nights שיר בו משתתף על גיטרה ושירת הסקאט הגיטריסט של האיגלס, ג'ו וולש ואמרסון על קלידים. בצד של פאלמר, יש גם קטע של יוהאן סבסטיאן באך ועיבוד רוק ליצירה של סרגיי פרוקופייב שנמצא בשיר שנכתב על ידי פאלמר, The Enemy God Dances with the Black Spirits. הצד הרביעי מכליל שני שירים שהם עבודה משותפת של חברי הלהקה. הראשון הוא גרסה של רוק ליצירה הקלאסית של אהרן קופלנד Fanfare for the Common Man, ושיר שנמשך 13 דקות שנקרא Pirates. האלבום יצא מחדש עם שלוש רצועות בונוס ב-2004 והם שלושה שירים שהוקלטו מהופעות. באותה שנה שיצא האלבום, יצא גם החלק השני של האלבום, Works Volume Two אך הוא לא דומה לאלבום זה אלא כולו הוא עבודה משותפת של חברי הלהקה.

רשימת שירים (דיסק 1)
--------------------

### קית' אמרסון

1. Piano Concerto No. 1 - 18:19 (קית' אמרסון)

### גרג לייק

כל השירים נכתבו על ידי גרג לייק ופיטר סינפילד.

1. Lend Your Love to Me Tonight - 4:01
2. C'est la Vie - 4:16
3. Hallowed Be Thy Name - 4:35
4. Nobody Loves You Like I Do - 3:56
5. Closer to Believing - 5:33

רשימת שירים (דיסק 2)
--------------------

### קרל פאלמר

כל השירים נכתבו על ידי קרל פאלמר חוץ מלבד איפה שמצוין הקרדיט

1. The Enemy God Dances with the Black Spirits - 3:20 (סרגיי פרוקופייב תזמור: קרל פאלמר)
2. L.A. Nights - 5:42
3. New Orleans - 2:45
4. Two Part Invention in D Minor - 1:54 (יוהאן סבסטיאן באך תזמור: קרל פאלמר)
5. Food for Your Soul - 3:57
6. Tank - 5:09 (אמרסון, פאלמר)

### אמרסון, לייק ופאלמר

1. Fanfare for the Common Man (אהרן קופלנד תזמור: אמרסון, לייק, פאלמר) - 9:40
2. Pirates (אמרסון, לייק, סינפילד) - 13:19

קישורים חיצוניים
----------------

* ספוטיפיי Works Volume I באתר ספוטיפיי
* MusicBrainz Works Volume I באתר MusicBrainz
* Discogs Works Volume I באתר Discogs

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 2b3bd117-e157-39d0-bafb-8bcc2ee2f1e9

 |
**אליהו מפיסארו** היה נוסע ועולה רגל יהודי, סוחר אמיד מהעיר פזארו באיטליה בשנות ה-60 של המאה ה-16. איגרתו ממסעו אל ארץ ישראל היא מקור על "דרכי העלייה לארץ ישראל מאיטליה" בימיו.

מסעו לארץ ישראל
---------------

מפת המזרח התיכון, בסביבות 1570
אליהו מפיסארו יצא לדרכו לאחר שרצה לקיים את נדרו לעלות ביום מן הימים לארץ ישראל. הוא יצא לדרכו מלווה בבני משפחתו ביום ט"ו באב שכ"ג 4 באוגוסט 1563. מנמל ונציה הפליגו על סיפונה של אונייה בבעלות ונציאנית. המסע ארך חמישה שבועות, האונייה שטה אל פולה, משם לאי כרתים, ממנו אל האי קורפו, האי זנטי (באיטלקית: (Zante), וביום 11 בספטמבר 1563, עגנו בנמל פמגוסטה בקפריסין. שם נודע להם על מגפה שפרצה בארץ ישראל, ועל כן, דחו את המשך נסיעתם.

באיגרתו לאחיו באיטליה, בעת היותו באי קפריסין בא' בחשוון ה'שכ"ד, 18 באוקטובר 1563, תיאר את דרכם של בני המשפחה מהנמל הוונציאני אל ארץ ישראל. שפתו היא עברית מליצית, אשר משובצים בה שברי פסוקים מהתנ"ך, אמרות חז"ל, ומונחים רבים באיטלקית בת זמנו כתובים באותיות אלפבית עברי.

הוא מתאר את תנאי הנסיעה, מחירי המקומות באונייה, את דמותם של הנוסעים האחרים; הוא מוסר מידע על קהילות היהודים שבהן נפגש במסע ההפלגה, בין השאר את יהודי קהילת קורפו. הוא מצא בקפריסין קהילה יהודית קטנה שכללה 25 משפחות, בהן יהודים רומניוטים ("מזרחיים"), "ספרדים" ויהודים דוברי איטלקית מסיציליה; היהודים הספרדים היו מפזורת מגורשי ספרד, אשר מצאו מקלט בקפריסין, ועמהם הרב אליעזר אשכנזי ממצרים. ומוסר כי פרנסת היהודים בין השאר על הלוואה בריבית. הוא מתאר את האוכלוסייה הקפריסאית הכללית ואת האקלים והכלכלה, מגוון המקצועות ואף הכלים והמאכלים השכיחים, ומייעץ לנמעניו לקנות נכסים באי.

הוא מעודד את נמעניו באיטליה, לעשות כמוהו ולנסוע ארץ ישראל, במילותיו בסיום האיגרת: "מתי יבוא ואראה פני מעלתכם בארץ הקדושה?".

לקריאה נוספת
------------

* מסע אליהו מפיסארו, אברהם יערי (עורך), **מסעות ארץ ישראל**, גבעתיים: הוצאת מסדה, 1976, עמ' 165–196.

קישורים חיצוניים
----------------

* **מסעות ארץ ישראל**, תל אביב תש"ו, 1946, באתר היברובוקס

הערות שוליים
------------

1. ↑  אברהם יערי (עורך), **מסעות ארץ ישראל**, גבעתיים: הוצאת מסדה, 1976, עמ' 166.
2. ↑  אברהם יערי (עורך), **מסעות ארץ ישראל**, גבעתיים: הוצאת מסדה, 1976, עמ' 166.
מסוק SH-60B סי הוק של הצי האמריקני יורה טיל AGM-119 פינגווין
**פינגווין** הוא טיל שיוט נגד-ספינות מונחה ביות תת-אדום לטווח קצר עד בינוני המיוצר על ידי חברת קונגסברג דיפנס & אירוספייס הנורווגית החל משנות השבעים המוקדמות. הוא הטיל נגד-ספינות המערבי הראשון שיוצר עם ראש ביות תת-אדום (בניגוד לטכנולוגית ביות מכ"ם פעיל שהייתה נפוצה בטילים נגד-ספינות מערביים). הטיל מכונה בצי האמריקני **AGM-119**. לטיל גרסאות לשיגור מכלי שיט, כלי טיס וסוללות חוף. יותר מ-1,200 טילי פינגווין לסוגיו יוצרו עד כה.

הטיל מונע על ידי מנוע דלק מוצק. ניתן לתכנת את הטיל טרם השיגור כך שיעבור דרך נקודות ציון כדי לעקוף מכשולים קרקעיים. עם התקרבו למטרה הוא מבצע תמרונים אקראיים עד שפוגע בה קרוב לקו המים ומתפוצץ בתוכה באמצעות מרעום השהייה. 

פיתוח הטיל החל באמצע שנות ה-60 של המאה ה-20 על ידי "קונגסברג ואפנפבריק" (שמאוחר יותר שינתה את שמה ל"נורסק פורדוארסטקנולגי", ואחר כך ל"קונגסברג דיפנס & אירוספייס" כחטיבה של קונגסברג גרופן) בנורווגיה בעזרת סיוע כספי של הצי האמריקני.

הטיל תוכנן במקור לשימוש מספינות טילים קטנות ומסוללות חוף נגד נחתות וספינות ליווי של האויב שינסו לפלוש לנורווגיה דרך הים. גרסת סימן 1 נכנסה לשירות מבצעי ב-1972 בצי המלכותי הנורווגי. ראש קרב שלה היה מסוג סימן 19 במשקל 113 ק"ג. הסימן 1 אינה נמצאת עוד בשימוש. 

גרסת סימן 2 של הטיל נכנסה לשירות מבצעי ב-1980. בגרסה זו הוארך טווח הטיל ל-30 ק"מ בהשוואה ל-20 ק"מ של הסימן 1 בתקיפות לא ישירות.

גרסת סימן 3 של הטיל תוכננה במיוחד לשימוש במטוסי ה-F-16 של חיל האוויר המלכותי הנורווגי, אך ניתן להתאימה גם לשיגור מכלי שיט. היא נכנסה לשירות מבצעי ב-1990.

מפעילים
-------

* נורווגיהנורווגיה נורווגיה: בשירות הצי המלכותי הנורווגי החל מ-1972 וחיל האוויר המלכותי הנורווגי החל מ-1989
* טורקיהטורקיה טורקיה: בשירות הצי הטורקי החל מ-1972
* יווןיוון יוון: בשירות הצי ההלני החל מ-1980
* שוודיהשוודיה שוודיה: בשירות הצי השוודי החל מ-1980
* ארצות הבריתארצות הברית ארצות הברית: בשימוש הצי האמריקני החל מ-1994 תחת הכינוי AGM-119
* אוסטרליהאוסטרליה אוסטרליה: נרכש לחימוש מסוקי הסופר סיספרייט של הצי המלכותי האוסטרלי
* ספרדספרד ספרד: בשירות הצי הספרדי החל מ-2003
* קוריאה הדרומיתקוריאה הדרומית קוריאה הדרומית: בשירות הצי של הרפובליקה של קוריאה

מאפיינים
--------

|  | סימן 1 | סימן 2 מוד 7N | סימן 2 מוד 7 | סימן 3 |
| --- | --- | --- | --- | --- |
| **סוג:** | ים-ים | ים-ים | אוויר-ים | אוויר-ים |
| **אורך:** | 2.95 מטר | 3.0 מטר | 3.0 מטר | 3.2 מטר |
| **מוטת כנפיים:** | 1.4 | 1.4 מטר (מקופלות: 0.76 מטר) | 1.4 מטר (מקופלות: 0.76 מטר) | 1.0 מטר |
| **קוטר הגוף:** | 0.28 מטר | 0.28 מטר | 0.28 מטר | 0.28 מטר |
| **משקל שיגור:** | 330 ק"ג | 385 ק"ג | 385 ק"ג | 370 ק"ג |
| **הנעה:** | מנוע דלק מוצק, מאיץ/שיוט | מנוע דלק מוצק, מאיץ/שיוט | מנוע דלק מוצק, מאיץ/שיוט | מנוע דלק מוצק, שיוט |
| **ראש קרב:** | 113 ק"ג, סימן 19 חודר שריון למחצה | 120 ק"ג, חודר שריון למחצה | 120 ק"ג חודר שריון למחצה | 130 ק"ג חודר שריון למחצה |
| **טווח:** | 20 ק"מ | 34+ ק"מ | 34+ ק"מ | 55+ ק"מ |
|

קישורים חיצוניים
----------------

ויקישיתוף מדיה וקבצים בנושא **פינגווין** בוויקישיתוף
* טיל פינגווין, באתר קונגסברג דיפנס & אירוספייס
* Kongsberg AGM-119 Penguin, באתר designation-systems.net
**סנאטוס קונסולטום** (בלטינית: senatus consultum - צו הסנאט) הוא צו שהיה מוציא הסנאט הרומי. המונח התגלגל גם לעת החדשה ונעשה בו שימוש גם בקיסרות הצרפתית הראשונה והשנייה.

תקופת הרפובליקה
---------------

מבחינה משפטית בתקופת הרפובליקה הרומית (509 לפנה"ס - 44 או 27 לפנה"ס) סנאטוס קונסולטום היה בעל תוקף של המלצה בלבד. הצו הביע את עמדתו של הסנאט על הצעות חוק שהונחו בפניו על ידי הקונסולים והפראיטורים. הלכה למעשה, אף על פי שהצו לא היה בחזקת חוק, הוא היה בעל משקל רב. קבלת הצו הייתה מנהג מחייב לפני הבאת החוק להצבעה וצו עוין היה מבטל בדרך כלל את כל יוזמת החקיקה. אם הצו התנגש עם חוק קיים כלשהו, גבר החוק הקיים והצו בוטל.

יחד עם זאת, כל חוק היה יכול להתבטל בעזרת הווטו של טריבון הפלבס. כל ביטול כזה נרשם ברשומות כ"סאנטוס אוטוריטס" (senatus auctoritas - רצון הסנאט) וכל חוק שעבר נרשם בסופו של דבר כסנאטום קונסלטום.

תקופת האימפריה
--------------

בתקופת האימפריה הרומית (44 או 27 לפנה"ס עד המאה ה-5 לספירה) האסיפות הוותיקות שחוקקו את החוקים ברומא נוטרלו הלכה למעשה וכל הכח החקיקתי עבר לסנאט. לאחר שינוי זה, קיבל סנאטוס קונסלטום תוקף של חוק מחייב דה יורה ולא רק דה פקטו. כוחו של הסנאט פחת במאה ה-3 והרשות המחוקקת הפכה לחזקתו הבלעדית של הקיסר.

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531621405171
* BnF: cb12099088q (data)
* LCCN: sh85119985

 |
**אנדריי ניקולאייביץ' אוסטרובסקי** (בבלארוסית: **Андрэй Мікалаявіч Астроўскі**, ברוסית: **Андрей Николаевич Островский**; נולד ב-13 בספטמבר 1973 בפינסק) הוא כדורגלן עבר בלארוסי, ששיחק בעמדת הבלם.

קריירה
------

אוסטרובסקי החל את קריירת הכדורגל שלו בקבוצת דינמו ברסט בשנת 1990. ב-1992 הוא החל להשתתף עמה בליגת העל הבלארוסית החדשה, שהוקמה לאחר פירוק ברית המועצות. הוא שיחק בברסט במשך שלוש שנים, ושימש מנהיג הגנת הקבוצה. בשנת 1993 עבר אוסטרובסקי לדינמו מינסק, במדיה שיחק ארבע עונות. הוא סייע למינסק לזכות בשלוש אליפויות רצופות של ליגת העל הבלארוסית, בעונות 1993/1994, 1994/1995 ו-1995. הוא כבש עשרה שערים בתקופתו בדינמו מינסק.

בשנת 1997 עבר אוסטרובסקי לקבוצת דינמו מוסקבה. בקבוצה זו הוא תופקד לעיתים גם כקשר אחורי, מלבד תפקידו הקבוע כבלם. בעונתו הראשונה בדינמו הוא סייע לה לסיים במקום השלישי בליגת העל הרוסית. הוא כבש שבעה שערים בשלוש וחצי עונות במוסקבה, אך עקב פציעה במהלך עונתו האחרונה בקבוצה, נפגמה יכולתו והוא איבד את מקומו בהרכב הפותח שלה.

בשנת 2000, באמצעה של העונה ברוסיה, עבר אוסטרובסקי לקבוצת מכבי חיפה הישראלית. בחיפה הוא לא הצליח לשחזר את יכולתו הטובה מקבוצותיו הקודמות, אך זכה עמה בשתי אליפויות רצופות של ליגת העל, בעונות 2000/2001 ו-2001/2002. לאחר האליפות האחרונה הוא שוחרר מחיפה, ולאחר ששיחק במועדונים ארסנל קייב, מוסקבה וצ'רנומורץ אודסה, פרש מכדורגל ב-2007.

אוסטרובסקי היה שחקן קבוע בנבחרת בלארוס, ושיחק במדיה בשנים 1994–2005. הוא מדורג במקום השישי במספר ההופעות שלו בנבחרת בכל הזמנים, עם 52 הופעות ושער אחד.

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams
* פרופיל, באתר FootballDatabase.eu
* עמוד השחקן(הקישור אינו פעיל) באתר מכבי חיפה
**סנאד ראפו** (בבוסנית: **Senad Repuh**; נולד ב-18 בדצמבר 1972) הוא כדורגלן עבר בוסני ששיחק בעמדת הקשר ומאמן כדורגל בהווה.

קריירה
------

ראפו התחיל את הקריירה שלו בקבוצת הכדורגל סרייבו. בשנת 1992 פרצה מלחמת בוסניה, שהביאה להפסקת הכדורגל במדינה וראפו לא שיחק כדורגל כ-3 שנים. בשנת 1995 חתם בלוריאן מליגת העל הצרפתית בה שיחק עונה אחת, אחריה חזר לסרייבו.

בשנת 1997 חתם בקראבוקספור מליגת העל הטורקית, ממנה עבר לבורסאספור בה שיחק שנתיים.

בינואר 2000 חתם בהפועל ירושלים מליגת העל. ב-14 בינואר ערך את הופעת הבכורה שלו בקבוצה בהפסד 1-0 להפועל כפר סבא. בקיץ 2000 חתם בהפועל צפרירים חולון בה שיחק כשלושה חודשים.

בינואר 2001 חזר לסרייבו. בהמשך הקריירה שיחק גם בסוקול סראטוב, פיאטה הוטספר, סאשק נפרדאק ועוד שתי קדנציות בסרייבו, עמה זכה באליפות אחת.

ב-22 בפברואר 1997 ראפו ערך את הופעת הבכורה שלו בנבחרת בוסניה והרצגובינה בניצחון 0-4 נגד וייטנאם, בו גם כבש את השער היחידה שלו בנבחרת.

בקיץ 2017 ראפו מונה למאמן סרייבו, אותה עזב כעבור חודש. ב-17 בספטמבר 2019 מונה למאמן יידינסאו ביהאץ', אותה אימן עד ינואר 2020.

תארים
-----

סרייבו
* ליגת העל של בוסניה והרצגובינה: 2006/2007

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סנאד ראפו"**.
זוג פינגווינים בתהליך חיזור
**פינגווין מגלן** (שם מדעי: *Spheniscus magellanicus*) הוא מין פינגווין הנפוץ בעיקר באמריקה הדרומית וחי בארגנטינה, איי צ'ילה ובאיי פוקלנד. זהו המין הנפוץ ביותר בסוג פינגווין החגורה שכולל גם את פינגווין שחור-רגל, פינגווין גלאפגוס ופינגווין הומבולדט.

תיאור
-----

פינגווין מגלן הוא פינגווין בינוני בגודלו. הפרטים גדלים לגובה של 61–76 סנטימטרים ושוקלים בין 2.7–6.5 קילוגרם, משקלם וגודלם של הזכרים רב יותר מהנקבות.

המבוגרים בעלי גבות שחורות ובטן לבנה, ושני פסים שחורים מהראש ומהחזה לכיוון מטה. ראשם שחור ופס לבן רחב חוצה מאחורי העין מסביב לאף ועד לסנטר. לעומת זה גוזלים ראשם אפור-כחול, החזה בצבע כחול עם קצת אפור, גבותיהם גם כן כחולות אפורות ועל רגליהם יש כתמים. בטבע פינגווינים אלה חיים על למעלה מ-25 שנה, בו בזמן שהיו חיים 30 שנה כשהיו בידי החוקרים.

כמו כלל הפינגווינים הם בעלי כנפיים חזקות, ויכולים לצבור מהירות גבוהה בשחייה.

במושבת מגלן בדרום ארגנטינה נצפתה בסתיו השרה של כל הנוצות (שכללה שלב שבו הפינגווינים חומים) והחלפתן בחדשות.

תזונה וטורפים
-------------

פינגווין מגלן ניזונים בדרך כלל מדגים, דיונונים, קרילים וסרטנים אחרים ולעיתים אף מדוזות.

טורפיהם כוללים אריות ים, יסעור ענק, קטלן ובעיקר כלב ים נמרי. בעבר איים על הפינגווינים המתרבים גם שועל פוקלנדי שנכחד.

רבייה
-----

הפינגווינים מקננים בחופי ארגנטינה, בדרום צ'ילה ובאיי פוקלנד, בצפיפות של 20 קנים לכל 100 מ"ר. תקופת הדגירה נמשכת בין 39–42 יום וההורים מתחלקים בתפקיד בין 10–15 ימים. הפינגווינים מקננים כל שנה, והזכרים מכינים מחדש בכל פעם את המחילות. לעיתים הפינגווינים נעים צפונה אף למימי דרום פרו וברזיל.

מצב שימור
---------

מיליוני פריטים חיים בחופי ארגנטינה וצ'ילה, אבל המין קרוב לאיום (NT) בעיקר בגלל פגיעות האוכלוסיות לדלק שמגיע למושבות שלהם והורג כ-20,000 פרטים מבוגרים ו-22,000 פרטים צעירים מדי שנה בארגנטינה. סיבה נוספת היא הידללות הדגים באזור, וכן אריות ים שטורפים גוזלים ומבוגרים.

קישורים חיצוניים
----------------

ויקישיתוף מדיה וקבצים בנושא **פינגווין מגלן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

* פינגווין מגלן, באתר אנציקלופדיה בריטניקה (באנגלית)

הערות שוליים
------------

1. ↑  פינגווין מגלן באתר הרשימה האדומה של IUCN
2. ↑  אתר למנויים בלבד כתב וצילם: אריק וגנר, זה אחד השלבים הדרמטיים ביותר בחייו של פינגווין. הוא גם המגוחך מכולם, באתר הארץ, 7 ביוני 2023

| פינגוויניים |
| --- |
| פינגווין גדול | פינגווין קיסרי • פינגווין מלכותי |   |
| פינגווין זנב-מכחול | פינגווין לבן-אוזן • פינגווין רצועת-הסנטר • פינגווין אדלי |
| פינגווין מצוייץ | פינגווין הסלעים • פינגווין עב-מקור • פינגווין חסון • פינגווין ישר-ציצה • פינגווין לבן-פנים • פינגווין מצויץ מערבי • פינגווין מצויץ מזרחי • פינגווין מצויץ צפוני |
| פינגווין צהוב-עין (סוג ומין יחיד) | פינגווין צהוב-עין |
| פינגווין זוטר (סוג ומין יחיד) | פינגווין זוטר |
| פינגווין החגורה | פינגווין מגלן • פינגווין גלאפגוס • פינגווין שחור-רגל • פינגווין הומבולדט |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536732905171

 |
**אנדריאס הופמן** (בגרמנית: **Andreas Hofmann**; נולד ב-16 בדצמבר 1991) הוא אתלט גרמני סגן אלוף אירופה (ברלין 2018) וסגן אלוף האוניברסיאדה (טאיפיי 2017) בהטלת כידון.

ביוגרפיה
--------

הופמן נולד בהיידלברג שבגרמניה.

ביולי 2009 זכה במדליית זהב באליפות אירופה עד גיל 20. ב-2012 סיים במקום השני באליפות גרמניה עד גיל 23. ב-2014 סיים במקום השלישי באליפות גרמניה בתוצאה של 79.35 מטר. באליפות אירופה באתלטיקה 2014 סיים במקום התשיעי בתוצאה של 77.42 מטר.

באליפות העולם באתלטיקה 2015 סיים במקום השישי בתוצאה של 86.01 מטר. באליפות העולם באתלטיקה 2017 סיים שמיני בתוצאה של 83.98 מטר. באוניברסיאדת טאיפיי (2017) זכה במדליית כסף בשיא אישי של 91.07 מטר. ביוני 2018 שיפר את שיאו האישי ל-92.06 מטר. ביולי 2018 זכה באליפות גרמניה בתוצאה של 89.55 מטר.

באליפות אירופה שנערכה בברלין באוגוסט 2018 הוא זכה במדליית כסף בהטלת כידון בתוצאה של 87.60 מטר, אחרי בן ארצו תומאס רולר (89.47 מטר) ולפני מגנוס קירט מאסטוניה (85.96 מטר).

קישורים חיצוניים
----------------

* אתר האינטרנט הרשמי של אנדריאס הופמן (בגרמנית)

ויקישיתוף מדיה וקבצים בנושא **אנדריאס הופמן** בוויקישיתוף
* אנדריאס הופמן, ברשת החברתית אינסטגרם
* אנדריאס הופמן, באתר olympedia.org
* אנדריאס הופמן, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* GND: 1166883086
* World Athletics: 244305
* VIAF: 5292153716417358820008
* WorldCat (עם VIAF): 5292153716417358820008

 |
**התערבות: אסור למות** (בפורטוגזית: **Intervenção: É Proibido Morrer**) הוא סרט קולנוע ברזילאי משנת 2021 בבימויו של קאיו קוברה על פי תסריט מאת לורה מאלין, רודריגו פימנטל וגוסטבו דה אלמיידה. בכיכובם של מרקוס פלמיירה וביאנקה קומפרטו עם הופעות אורח של באבו סנטנה, דנדרה מריאנה וז'וזה מוטה.

עלילה
-----

לריסה (ביאנקה קומפרטו) ודאגלס (מרקוס פלמיירה) הם שני שוטרים העובדים ביחידה המשטרתית לשמירת השלום (UPP) בריו דה ז'ניירו. מדי יום הם מסכנים את חייהם בכך שהם מאמינים שהם יכולים לחולל שינוי במציאות של תושבי הפאבלות באמצעות הצעות להצטרף לפרויקט ההרגעה הממשלתי.

שחקנים ודמויות
--------------

* מרקוס פלמיירה – קפטן דאגלס
* ביאנקה קומפרטו – לריסה
* באבו סנטנה – קאבו איוון לובו
* דנדרה מריאנה – פלאביה
* ז'וזה מוטה – סוקורו
* ריינר קדט – גאיוס
* רפאל לוסו – סגן סוזה
* ג'וליאנה אראוחו – גרציאלה
* אלין בורחס – מרלן
* אנדרה רמירו – סאפאו
* קסטריניו – ז'ואקים
* ברונו דליה – סמל נונס

הפקה
----

רודריגו פימנטל, שכתב את התסריט לסרט, היה מעורב גם בכתיבתם של יחידת עילית (2007) והמשכו יחידת עילית 2 (2011). פימנטל היה בעברו שוטר המשטרה הצבאית בריו דה ז'ניירו מ-1990 עד 2001 ושירת כקצין ביחידת BOPE בשנים 1995–2000. פימנטל כתב את התסריט בשיתוף עם לורה מאלין וגוסטבו דה אלמיידה, איש המשטרה הצבאית לשעבר ששירת ביחידה המשטרתית לשמירת השלום (UPP) בשנים 2009–2015. כדי לכתוב את הסרט, נערכו ראיונות עם יותר מ-50 אנשי מקצוע מהיחידות לשמירת שלום כדי לקבל מידע נוסף על חוויותיהם בעת שירותם.

הצילומים נערכו בשנת 2019. הקרנת הבכורה של הסרט התקיימה בפסטיבל ריו במהלך תערוכת פרמייר ברזיל בשנת 2019. ב-27 בדצמבר 2021 הסרט שוחרר לקהל הרחב והופץ ישירות בנטפליקס, אם כי הוא זמין רק עבור תושבי ברזיל. הסרט היה לאחד מעשרת התכנים הנצפים ביותר בנטפליקס בברזיל.

קישורים חיצוניים
----------------

* "התערבות: אסור למות", במסד הנתונים הקולנועיים IMDb (באנגלית)
* "התערבות: אסור למות", באתר נטפליקס
* "התערבות: אסור למות", במסד הנתונים הקולנועיים KinoPoisk (ברוסית)

הערות שוליים
------------

1. 1 2
2. ↑  AdoroCinema, *Intervenção* (בBrazilian Portuguese), נבדק ב-2023-01-14
3. ↑  Aline Resende, Novo filme da Netflix mostra a dura realidade das favelas através dos olhos de uma policial recém-formada, Sobre Sagas | Séries, Filmes e Cultura POP, ‏2021-12-27 (ב־Brazilian Portuguese)
4. ↑  Alexandre Guglielmelli, O filme de ação brasileiro inspirado na vida real que faz sucesso na Netflix, observatoriodocinema.uol.com.br (ב־Brazilian Portuguese)
**ארנה שאלאמון** (בהונגרית: **Salamon Ernő**; ג'רג'וסנטמיקלוש, 15 במאי 1912 – מיכאילובקה-סטארי, אוקראינה, 27 בפברואר 1943) היה משורר, עיתונאי יהודי-הונגרי שנספה בשואה.

ביוגרפיה
--------

ארנה שאלאמון נולד במשפחה יהודית ענייה. הוא סיים את לימודיו במארושוואשארהי (טרגו מורש) ונרשם לפקולטה למשפטים של אוניברסיטת קולוז'וואר. היה סטודנט בה בשנים 1930–1932. אז חזר לעיר הולדתו, הצטרף לתנועה הקומוניסטית והשתתף בארגון שביתות. בשנת 1933 היה כתב בעיתוני בראשוב ושיריו פורסמו שם בהונגרית ביומון "דפי ברשו" (Brassói Lapok) וכתב העת קורונק (פירושו בהונגרית: תקופתנו – Korunk). ב-1936 סייר בכל טרנסילבניה כמפיץ של כתב העת. מאפריל 1937 התגורר במארושוואשארהיי (טרגו מורש), שם ערך את קורונק ולאחר מכן את "עיתון הבוקר". כמה מכרכי השירה שלו יצאו לאור בשנים אלו. הוא נרדף בהונגריה של שלטון מיקלוש הורטי, נעצר מספר פעמים, ובשנת 1941 נכלא במחנה אקושפלבה שהיה ידוע לשמצה. הוא חי בנסיבות קשות, לפעמים עבד כעובד עונתי ובריאותו התדרדרה. הוא נלקח לשירות עבודה (עבודות כפייה לגברים יהודים עבור הצבא ההונגרי) במאי 1942 ונשלח לאוקראינה לחזית המזרחית, שם חלה בטיפוס הבהרות. הוא נורה למוות על ידי חיילים איטלקים ב-27 בפברואר 1943.

יצירותיו (מבחר)
---------------

* גורל יפה (שירים, מארושוואשארהיי, 1937)
* על סף העניים (שירים, מארושוואשארהיי, 1938)
* שיר על גורל המשרתים (מחזה, מארושוואשארהיי, 1938)
* לבנו של האיש העני (שירים, 1945);
* שירים נבחרים (עם מחקר מבוא מאת יוז'ף קרי, בוקרשט, 1955);
* שיר לצאצאים (שירים, בוקרשט, 1961).

לקריאה נוספת
------------

* Új magyar irodalmi lexikon III. (P–Zs). (לקסיקון ביוגרפי הונגרי. 1994 ISBN 963-05-6807-1)
* פטר מרושי: ארנה שאלאמון (מונוגרפיה של סופר, 1969).
* Romániai magyar irodalmi lexikon: (לקסיקון ספרותי הונגרי ברומניהספרות, כתיבה ציבורית, ספרות מדעית, תרבות 2010)

קישורים חיצוניים
----------------

ויקישיתוף מדיה וקבצים בנושא **ארנה שאלאמון** בוויקישיתוף
* גימנסיה ארנה שאלאמון. אתר המוסד
* ארנה שאלאמון, באתר moly
* ספר שירה של ארנה שאלאמון
* תולדות הספרות ההונגרית מ-1919 ועד היום - ארנה שאלאמון
* אתר ביבליוגרפי של ארנה שאלאמון
* ארנה שאלאמון, במאגר המידע של יד ושם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007443980905171
* ISNI: 0000 0000 7999 4650
* LCCN: n89621530
* VIAF: 63151159
* WorldCat: lccn-n89621530

 |
**לוצ'אנו מורפורגו** (באיטלקית: **Luciano Morpurgo**; ‏20 בפברואר 1886 – 21 בספטמבר 1971), צלם ומוציא לאור יהודי-איטלקי.

קורות חיים
----------

מורפורגו נולד בספליט (אז אוסטרו-הונגריה) למשפחה יהודית עשירה. לאחר מות אימו בשנת 1899 שלח אותו אביו ללמוד בוונציה, שם רכש את מצלמתו הראשונה. במקביל ללימודיו סייר מורפורגו בתחילה איטליה ואחר כך גם במדינות הסמוכות, בצפון אפריקה, מזרח אירופה ובסקנדינביה. במסעותיו צילם את אשר ראה ופיתח את כישורי הצילום שלו. עם תום לימודיו עבר לרומא ונשא לאישה את מולי. לזוג נולדו שני ילדים.

בשנת 1924 יסד את המכון האיטלקי לצילום ובשנת 1925 הקים הוצאת ספרים. באותו זמן התיידד עם רוברטו אלמג'ה - פרופסור לגאוגרפיה מאוניברסיטת רומא, שעסק בין השאר בחקר ארץ ישראל. בשנת 1927 יצאו השניים למסע במזרח התיכון, שהחל במצרים. משם פנו לירדן ואחר כך לארץ ישראל. מורפורגו צילם מאות צילומים של נופי ארץ ישראל. בעקבות הסיור פרסם אלמג'ה בשנת 1930 פרסם אלמג'ה את הספר "פלשתינה" (בהוצאת מורפורגו) אשר כלל את הצילומים שצילם מורפורגו ידידו.

מורפורגו המשיך לטייל בעולם ולצלם, ואף פרסם שני ספרים אוטוביוגרפיים. בתקופת מלחמת העולם השנייה הסתתרה המשפחה במקומות שונים באיטליה וחייה ניצלו.

בספטמבר 1971 רכש הארכיון האיטלקי הלאומי 12,000 מצילומיו. הוא נפטר ברומא, בגיל 85, ימים מספר לפני פתיחת תערוכת צילום בינלאומית במילאנו אשר כללה פינה שהוקדשה לצילומיו.

בשנת 2001 נערכה תערוכת צילומיו של ארץ ישראל משנת 1927.

קישורים חיצוניים
----------------

* קורות חיים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265516605171
* GND: 124174094
* ICCU: RAVV076908
* ISNI: 0000 0000 6680 2699
* LCCN: no2001096460
* NSK: 000265930
* PIC: 294337
* RERO: 02-A003610823
* RKD: 394076
* SUDOC: 193955636
* VcBA: 495/229375
* VIAF: 10772729
* WorldCat: lccn-no2001096460

 |
**ארמצ'הו**
(למפת אתיופיה מוגדלת)אדיס אבבהאדיס אבבה
דירה דאווהדירה דאווה
מקלהמקלה
גונדרגונדר
אווסהאווסה
ג'ימהג'ימה
ג'יג'יגהג'יג'יגה
**אריתריאה**
**סודאן**
**דרום  
סודאן**
**קניה**
**סומליה**
**ג'יבוטי**ארמצ'הו**ארמצ'הו**(למפת אתיופיה רגילה)אדיס אבבהאדיס אבבה
דירה דאווהדירה דאווה
מקלהמקלה
גונדרגונדר
אווסהאווסה
ג'ימהג'ימה
ג'יג'יגהג'יג'יגה
**אריתריאה**
**סודאן**
**דרום  
סודאן**
**קניה**
**סומליה**
**ג'יבוטי**ארמצ'הו**ארמצ'הו**
**ארמצ'הו** (בגעז: **አርማጭሆ**) הוא אזור היסטורי בצפון מערב אתיופיה הגובל במערבו בסודאן, בצפונו בנחל דרמה, בדרומו בנהר העטברה ובנחל גוונג ובמזרחו בווגרה. שטחו מחולק כיום בין הנפות ארמצ'הו המערבית, ארמצ'הו המזרחית, ארמצ'הו עלית וארמצה'ו תחתית. האזור שוכן בין 2,500 ל-500 מטרים מעל פני הים ובו יערות רבים. 

אוכלוסיית האזור מורכבת ברובה מאמהרים ולצדם מיעוט כמנתי החיים בעיקר בדרום מזרח.

בארמצה'ו חייתה קהילה יהודית גדולה עד לפני עלייתה לישראל. במסורת האתיופית נחשב האזור לחלק משטחי גדעון. באזור היה נפוץ הכינוי כיילשה כלפי ביתא ישראל שהוא הלחם של הכינויים "כיילה" ו"פלאשה". במזרחו של האזור נמצא המחוז ההיסטורי ג'נפנקרה שבו שוכן מנזר הוֹהָארוֹאָה שהוא בין האתרים החשובים לביתא ישראל.

לקריאה נוספת
------------

* Frederick C. Gamst, "Armacəho" in Siegbert Uhlig (Editor), **Encyclopaedia Aethiopica: A-C**, Otto Harrassowitz Verlag, 2003, מסת"ב 3447047461, p. 342-343
* Frederick C. Gamst, **Travel and research in northwestern Ethiopia**, Haile Sellassie I University, 1965

הערות שוליים
------------

1. ↑  James Arthur Quirin, The **Evolution of the Ethiopian Jews: a History of the Beta Israel (Falasha) to 1920**, University of Pennsylvania, 1992, מסת"ב 9780812231168, p. 23
2. ↑  Quirin, p. 13
3. ↑  שושנה בן-דור, "המקומות הקדושים של יהודי אתיופיה", **פעמים** 22, תשמ"ה, עמ' 44
**רודריגו מרטין מוניוס סלומון** (בספרדית: **Rodrigo Martín Muñoz Salomón**; נולד ב-22 בינואר 1982) הוא כדורגלן אורוגוואי המשחק בעמדת השוער בסרו פורטניו.

קריירת מועדונים
---------------

בשנת 2000 מוניוס התחיל לשחק בקבוצת סרו, מהעיר מונטווידאו בה נולד. בשנת 2002 הוא ערך את הופעת הבכורה שלו בליגת העל האורוגוואית. בשנת 2005 הוא הושאל לפרובינסיאל אוסורו הצ'יליאנית. עם חזרתו לסרו, הוא הפך לשוער הראשון של הקבוצה, אך לא הגיע להישגים גבוהים עם הקבוצה. ב-2006 ירד מוניוס עם סרו לליגה האורוגוואית השנייה, אך כעבור שנה אחת בלבד חזרה הקבוצה לליגה הראשונה. ב-10 בנובמבר 2007 מוניוס כבש את שערו הראשון בקריירה, במשחק נגד דאנוביו, מבעיטה חופשית. ב-6 בדצמבר 2008 מוניוס כבש שני שערים במשחק נגד נסיונל, שער אחד מפנדל ושער שני מבעיטה חופשית.

בשנת 2009 מוניוס עבר לנסיונל. ב-12 בפברואר אותה שנה הוא ערך את הופעת הבכורה שלו בקבוצה, בניצחון 1-2 על דפורטיבו אוניברסידד דה סן מרטין דה פורס הפרואנית, במסגרת גביע ליברטדורס. בתקופה בה שיחק מוניוס בנסיונל זכה המועדון פעמיים באליפות אורוגוואי, בעונת 2008/2009 ובעונת 2010/2011.

בינואר 2012 מוניוס עבר לליברטד מליגת העל הפרגוואית. הוא ערך את הופעת הבכורה שלו בקבוצה ב-5 בפברואר אותה שנה, נגד נסיונל במסגרת הליגה הפרגוואית. באותה שנה זכה מוניוס עם ליברטד באליפות פרגוואי קלאוסורה.

נבחרת אורוגוואי
---------------

מוניוס זומן לסגל נבחרת אורוגוואי לראשונה לקראת משחק ידידות נגד גרמניה שהתקיים ב-18 במאי 2011. הוא נכלל בסגל נבחרת אורוגוואי למונדיאל 2014.

אף על פי שנכלל מספר פעמים בסגל נבחרת אורוגוואי למשחקים וטורנירים שונים, מוניוס מעולם לא זכה להופיע במדי אורוגוואי.

תארים
-----

נסיונל
* אליפות אורוגוואי: 2008/2009, 2010/2011

ליברטד
* אליפות פרגוואי: 2012 קלאוסורה

קישורים חיצוניים
----------------

ויקישיתוף מדיה וקבצים בנושא **רודריגו מוניוס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

| **נבחרת אורוגוואי – מונדיאל 2014** |
| --- |
| 1 מוסלרה • 
2 לוגאנו • 
3 גודין • 
4 פוסילה • 
5 גרגאנו • 
6 א. פריירה • 
7 רודריגס • 
8 ארננדס • 
9 סוארס • 
10 פורלאן • 
11 סטואני • 
12 מוניוס •
13 חימנס • 
14 לודיירו •
15 פרס •
16 מ. פריירה •
17 ארבאלו •
18 ראמירס •
19 קואטס •
20 גונסאלס •
21 קבאני •
22 קאסרס •
23 סילבה •
מאמן: טבארס | אורוגוואיאורוגוואי |

| **נבחרת אורוגוואי – קופה אמריקה 2015** |
| --- |
| 1 מוסלרה • 
2 חימנס • 
3 גודין • 
4 פוסילה • 
5 סאנצ'ס • 
6 א. פריירה • 
7 רודריגס • 
8 ארננדס • 
9 רולאן • 
10 דה ארסקאטה • 
11 סטואני • 
12 מוניוס •
13 סילבה • 
14 לודיירו •
15 פררה •
16 מ. פריירה •
17 ארבאלו •
18 קורוחו •
19 קואטס •
20 גונסאלס •
21 קבאני •
22 רודריגס •
23 סילבה •
מאמן: טבארס | אורוגוואיאורוגוואי |
**טרנטולה מקורזלת** (שם מדעי: *Brachypelma albopilosum*) היא מין של טרנטולה יבשתית ממשפחת הברכיפלמה הנפוצה באזור מרכז אמריקה מהונדורס ועד לקוסטה ריקה. טרנטולה זו היא שוכנת מחילות, וציידת אופורטוניסטית. הטרנטולה מכוסה בשיער ארוך ולו סלסול אופייני המעניק לה את מראה המיוחד ואת שמה.

תיאור
-----

לטרנטולה המקורזלת גוף מלא המכוסה בשערות שצבען נע בין חום כהה לשחור. השערות הארוכות והזהובות שמכסות את כל גופה נותנות לה ברק זהוב-ברונזה. שערות אלה צפופות בעיקר באזור הרגליים האחוריות. צבעם של הזכרים בהיר יותר.

סביבת ואזור מחיה
----------------

הטרנטולה נפוצה בצד האטלנטי של הונדורס, ניקרגואה והצד הצפון מזרחי של קוסטה ריקה. מין זה הוא שוכן מחילות ולכן ניתן למצוא אותה באזורים בהם צומחים שיחים טרופיים ובבסיס עצים גדולים, ליד נהרות ובאזורים שבהם בוראו יערות גשם.

ביולוגיה
--------

נקבות בתקופת הפריון (בדרך כלל בתקופה הגשומה) יאפשרו לזכרים להזדווג עימן. הנקבה תטיל 500-300 ביצים אותן היא תאכסן בשק ביצים אופייני העשוי מקורים. את השק היא תניח במקום שבו הטמפרטורה נעה בין 24 ל-27 מעלות, ולאחר 7 עד 8 שבועות יבקעו מהביצים עכבישונים בהירים שיצטופפו יחדיו. העכבישונים מתפתחים במהירות, והם יתנשלו כל שבועיים בערך. לאחר הנשל הראשון הם יתפזרו ויתחילו בחיים עצמאיים. נקבות שאינן בתקופת פריון יתקיפו את הזכרים ואף ינסו לאכול אותם.

הטרנטולה המקורזלת היא ציידת לילית ואופורטוניסטית, האורבת לחרקים ובעלי חוליות קטנים. בקצה כל אחת מרגליה אזור רגיש לריח, טעם ותנועה בעזרתו היא מוצאת את טרפה. הטרנטולה אוחזת את טרפה ברגליה הקדמיות ומזריקה לו ארס באמצעות זוג ניבים חלולים. הארס משרת מטרה כפולה. הוא משתק את הטרף, ומתחיל בתהליך העיכול. לאחר שהארס פעל את פעולתו הטרנטולה יכולה לשאוב את החלבון והשומן מהטרף. בסופו של התהליך היא מותירה רק כדור קטן של חלקים לא מעוכלים. הטרנטולה המקורזלת נחשבת למין רגוע יחסית, אך תבעט מבטנה שערות צורבות באמצעות רגליה האחוריות אם תרגיש מאוימת. שערות אלה יכולות לעוור טורף פוטנציאלי אם יפגעו בעיניו, וכן לגרום לפריחה בעור.

שימור
-----

האיום המרכזי על הטרנטולה המקורזלת הוא אובדן אזורי מחיה כתוצאה מפעילות האדם. בעבר הייתה הטרנטולה ניצודה בכמויות גדולות לשיווק כחיית מחמד, אך היום מרבית הטרנטולות המוחזקות כחיות מחמד נולדו בשבי. הטרנטולה מופיעה בנספח II של CITES וניתן לסחור בה מסחר בינלאומי על פי מכסות ואישורים.

כחיית מחמד
----------

טרנטולות אלה נחשבות רגועות, ניתן להרבותן בשבי, והן אוכלות צרצרים ותיקנים שניתן לרכוש בחנויות. תוחלת החיים של הנקבות מגיעה עד ל-15 שנה.

קישורים חיצוניים
----------------

ויקישיתוף מדיה וקבצים בנושא **טרנטולה מקורזלת** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

1. ↑  טרנטולה מקורזלת באתר הרשימה האדומה של IUCN
**רודריגו דה לה סרנה** (ספרדית: **Rodrigo de la Serna**; נולד ב-18 באפריל 1976) הוא שחקן ארגנטינאי.

חייו
----

דה לה סרנה נולד וגדל בבואנוס איירס, והחל להתעניין במשחק מגיל צעיר. ב-1995 השתתף לראשונה בסדרת טלוויזיה, "Cybersix", של רשת Telefe. בהמשך השתתף במספר סדרות טלוויזיה ארגנטינאיות נוספות, ונהנה מפופולריות בארצו לאחר השתתפותו בסדרה "Okupas"‏ (2000). מאז 1999 גילם תפקידים שונים גם בקולנוע, ותפקידו הראשי הראשון היה בסרט "Gallito Ciego"‏ (2001), שהקנה לו את פרס קונדור הכסף (המוענק על ידי התאחדות מבקרי הקולנוע הארגנטינאים) בקטגוריית תגלית אותה שנה.

בשנת 2004 זכה דה לה סרנה להכרה בינלאומית ולשיא הצלחתו, כשגילם את דמותו של אלברטו גרנאדו בסרט הקולנוע דרום אמריקה באופנוע, המתאר את מסעם של גרנאדו ושל צ'ה גווארה (בגילומו של גאל גארסיה ברנאל) בדרום אמריקה בראשית שנות ה-50. בעקבות השתתפותו בסרט זכה במספר פרסים, בהם פרס קונדור הכסף לשחקן הטוב ביותר, ופרס אינדפנדנט ספיריט לשחקן החדש הטוב ביותר. כן היה מועמד לפרס באפט"א בקטגוריית שחקן המשנה הטוב ביותר.

בשנים הבאות המשיך דה לה סרנה והשתתף בסרטים ובסדרות טלוויזיה שונות, בהן סדרת הטלוויזיה Hermanos y Detectives‏ (2006) וסרט הטלוויזיה Revolución: El cruce de los Andes, העוסק בחציית האנדים בידי צבא האנדים, בו גילם את דמותו של מפקד הצבא, חוסה דה סן מרטין.
ביולי 2019 עלתה לאוויר העונה השנייה של הסדרה המצליחה בית הנייר בנטפליקס, בו הצטרף לחבורת השודדים בתור פאלרמו האחראי על השוד בתוך הבנק המרכזי בספרד.

קישורים חיצוניים
----------------

ויקישיתוף מדיה וקבצים בנושא **רודריגו דה לה סרנה** בוויקישיתוף
* רודריגו דה לה סרנה, ברשת החברתית אינסטגרם
* רודריגו דה לה סרנה, במסד הנתונים הקולנועיים IMDb (באנגלית)
* רודריגו דה לה סרנה, באתר "אידיבי", מאגר הידע העברי לקולנוע ישראלי ועולמי
* רודריגו דה לה סרנה, באתר AllMovie (באנגלית)
* רודריגו דה לה סרנה, באתר Rotten Tomatoes (באנגלית)
* רודריגו דה לה סרנה, באתר Metacritic (באנגלית)
* רודריגו דה לה סרנה, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007422339405171
* BNE: XX4860568
* BnF: cb15014297s (data)
* CANTIC: a10771700
* GND: 140556044
* ISNI: 0000 0001 1467 8494
* LCCN: no2005019367
* NTA: 308152034
* SUDOC: 088488187
* VIAF: 12033703
* WorldCat: lccn-no2005019367

 |
**דה נורת' פייס** (באנגלית: **The North Face, Inc.**) היא חברה אמריקאית לביגוד הנעלה ולציוד מחנאות וספורט.

מוצרי החברה מיועדים לחובבי ספורט ולספורטאים ממגוון תחומים ביניהם, מטפסי הרים, גולשי סקי וסנובורד ותרמילאים.

החברה נותנת חסות מסחרית לספורטאים ואתלטים מקצוענים בכל העולם בריצה, טיפוס וגלישה.

היסטוריה
--------

החברה הוקמה בסן פרנסיסקו כחנות קמעונאית למכירת ציוד טיפוס ב-1966 על ידי שני מטיילים, דאגלס טומפקינס ואשתו סוזי טומפקינס. שנתיים לאחר מכן נרכשה החנות על ידי קנת' קלופ והם החלו לייצר בעצמם.

השם, The North Face, הוא מחווה למפנה הצפוני של ההרים בחצי הכדור הצפוני המהווים יעד למטפסי-הרים. המפנה הצפוני מגלם לרוב את מסלול הטיפוס הקר, הקרחי והחשוף ביותר לאיתני הטבע ומשכך הקשה ביותר לטיפוס.

הלוגו של החברה, פותח על ידי דייוויד אלקורן ב-1971, הוא קיבל השראה מסלע הגרניט המפורסם "Half Dome" בפארק הלאומי יוסמיטי בארצות הברית.

בתחילה, החנות הציעה רק סחורה איכותית ומסוימת שמיועדת בעיקר לתרמילאים ומטפסים, בשנות השמונים נוסף ציוד סקי ולאחר מכן, מחנאות ועוד.

כיום הרשת מציעה מגוון רחב של מוצרים בכמעט כל תחומי הספורט וכוללים גם ביגוד והנעלה, אחד ממוצרי הדגל שלהם הוא המעילים המבודדים המתאימים לתנאים קשים.

החברה היא חלק מתאגיד VF Corporation והמטה שלה יושב באלמדה, קליפורניה, ביחד עם מותג נוסף תחת אותו תאגיד, JanSport. בשנת 2007 נורת' פייס ביחד עם JanSport מכרו כמחצית מתיקי הגב בארצות הברית.

הרשת מוכרת את מוצריה בחנויות ספורט ומחנאות וגם בחנויות ייעודיות משלה ותפוצתה היא כלל עולמית.

קישורים חיצוניים
----------------

ויקישיתוף מדיה וקבצים בנושא **דה נורת' פייס** בוויקישיתוף
* אתר האינטרנט הרשמי של דה נורת' פייס
* דה נורת' פייס, ברשת החברתית פייסבוק

* דה נורת' פייס, ברשת החברתית טוויטר

* דה נורת' פייס, ברשת החברתית אינסטגרם

* דה נורת' פייס, סרטונים בערוץ היוטיוב

* דה נורת' פייס, באתר פינטרסט

הערות שוליים
------------

1. ↑  מוצרי The North Face דה נורת' פייס בזאפ, באתר www.zap.co.il
2. ↑  The North Face Story, TheNorthFace USA - English (באנגלית)
אין תמונה חופשיתאין תמונה חופשית
**רודריק כריסטופר מסגרייב** (באנגלית: **Roderick Christopher Musgrave**; ‏ 1914 – 22 ביולי 1946) היה קצין בבולשת הבריטית בארץ ישראל בתקופת המנדט הבריטי. לאחר מכן שימש כסגן המושל של מחוז לוד שמושבו בתל אביב ומשם עבר לירושלים לשמש כעוזרו של המזכיר הראשי של ממשלת המנדט. נתגלה כאוהד של היישוב היהודי והציונות. נהרג בפיצוץ מלון המלך דוד.

בבולשת הבריטית
--------------

רודריק כריסטופר מסגרייב הגיע לארץ ישראל בשנת 1936 בהיותו בן 22, על מנת לשרת כשוטר. הוא הוצב לבולשת הבריטית. לאחר שארתור פרדריק ג'יילס נתמנה כמפקד הבולשת בשנת 1938 הוא נתמנה להיות אחד מעוזריו. 

בשנת 1939 התגברה תנועת ההעפלה לארץ ישראל, זאת בשל המגבלות על העלייה שהוטלו על ידי הספר הלבן ובעיקר בשל בריחת היהודים מהמדינות שהיו תחת שלטון או חסות הנאצים. אנשי משטרת המנדט והבולשת הבריטית הגבירו את מאבקם בהעפלה. עד חודשי האביב של 1939 לא הצליחו אנשי המשטרה והבולשת לעצור אלא ספינות מועטות בלבד. מאז החלו שלטונות המנדט לשכלל את רשת השמירה והתארגנה חטיבה מיוחדת של הבולשת לטיפול בהעפלה ומסגרייב נתמנה למפקדה. לרשותו עמדו כמה בריטים דוברי עברית ומספר מלשינים יהודים. ספינות מלחמה וסירות משמר מהירות הוזעקו לחופי הארץ ובחודשי הקיץ של אותה שנה הצליחה ממשלת המנדט לצמצם את תנועת ההעפלה, אולם התנועה לא נפסקה והפכה לחלק מן המאבק של היישוב בגזירות הספר הלבן.

במינהל האזרחי
-------------

בשנת 1942 התמנה מסגרייב לסגן מושל מחוז לוד בדרגת סגן ניצב ומשרדו היה בתל אביב. הוא התגלה כאוהד של המפעל הציוני, וקשר קשרי ידידות אישיים עם ראש העיר ישראל רוקח, כאשר שלטונות המנדט נקטו בפעולות אלימות נגד ארגוני המחתרת, ניהל מסגרייב שיחות ידידותיות עם אנשי ההגנה והאצ"ל כדי לרכך את העימות.

מסגרייב זכה לפופולריות בעיר, הוא התרשם מחיי התרבות של העיר, המוזיקה והתיאטרון ומאורח החיים הססגוני בעיר. כסגן המושל נהג לאשר תוכניות בינוי בעיר ולהענות לדרישות שכר של עובדי העירייה ומורים שהובאו בפניו.

סוף דרכו
--------

בחודש מאי 1946 עבר מסגרייב לירושלים כדי לשרת במזכירות הכללית של ממשלת המנדט בתור עוזר המזכיר הראשי. עזיבתו את תל אביב עוררה צער בקרב מכריו בעיר ולרגל עזיבתו ערכה עיריית תל אביב מסיבת פרידה חגיגית לכבודו. מסגרייב לא האריך ימים בתפקידו החדש. שבועיים לאחר היכנסו לתפקיד הוא נספה כאשר האצ"ל פוצץ את האגף הדרומי של מלון המלך דוד, אותו שכרו שלטונות המנדט הבריטי כדי לשמש למקום מושבו של מינהל השלטון המנדטורי. מסגרייב היה אחד מ־91 האנשים שנהרגו בפיצוץ, מהם 28 בריטים, ו־17 יהודים. הוא הובא לקבורה בבית הקברות הפרוטסטנטי בהר ציון.

קישורים חיצוניים
----------------

* מועצת העיר תל אביב נפרדת ממר מסגרייב, הצופה, 26.5.1946
* הוקרה לעובדי הציבור שנהרגו, הפלסטיין פוסט, 21.8.1946 (באנגלית)
* פרחים על קברו של ידיד, מעריב, 26.5.1954
* קברו בהר ציון באתר "אהבת ירושלים"
**מריכוידון** (שם מדעי: **Merycoidodon**; מילולית: "שן של מעלה גירה", בעבר נקרא **Oreodon**) הוא סוג נכחד של מכפיל פרסה, הקרוב לגמליים, שחי בסוף האאוקן עד למיוקן. המריכוידון היה אנדמי לאמריקה הצפונית ומאובניו נתגלו מאלברטה שבקנדה ועד פלורידה, טקסס ואורגון שבארצות הברית.

על אף קרבתו היחסית לגמלים הוא היה שונה מהם מאוד ודמה מעט לחזיר בצורתו. היצור הגיע לאורך 1.4 מטרים ולמשקל של 94–139 ק"ג. למריכוידון היו רגליים קצרות, בהם ארבע אצבעות מאחור וחמש מקדימה, ולסת קצרה שהכילה שיניים מורכבות, בדומה לאוכלי כל, אך גם שיניים טוחנות המותאמות לצמחייה קשה. בעצמות הגולגולת נמצאו סימנים לבלוטות שדמו לבלוטות צבאים המשמשים לתקשורת. מאובניו נמצאו בצברים גדולים כך שייתכן שחי בלהקות אשר נדדו בדומה לעדרי הגנואים והזברות באפריקה, אשר משכו טורפים רבים.

ככל הנראה היה המריכוידון בעל חיים נפוץ במשך האאוקן האמריקני, אך הוא החל להיעלם כאשר תנאי הסביבה בה חי השתנו לאזורים קשים ויבשים יותר.

קישורים חיצוניים
----------------

ויקישיתוף מדיה וקבצים בנושא **מריכוידון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**עכבר זעיר אפריקני** (שם מדעי: *Mus minutoides*) הוא מין של עכבר החי ביבשת אפריקה והוא אחד המכרסמים הקטנים ביותר בעולם. משתייך למשפחת העכבריים הכוללת יותר מ-100 מינים, שנפוצים בכל רחבי העולם.

מאפיינים
--------

זהו אחד העכברים הקטנים ביותר בעולם ואורכו 30–80 מ"מ, הזנב באורך 20–40 מ"מ והמשקל 3–12 גרם בלבד. הפרווה אדמונית עם שוליים חיוורים והאוזניים גדולות וורודות.

עכבר זה חי ברחבי אפריקה שמדרום לסהרה ונמצא רוב הזמן במחילה, לבד או עם בן זוג. הם מטפסים מעולים והם נמצאים במאורות באזורים שקרובים למים. באזורים יבשים העכברים משאירים אבנים בכניסה לפתח, בלילה האבן מתמלאת בטל ובבוקר העכבר שותה אותו ומשיג נוזלים. מאפיין ייחודי של מין זה הוא קביעת המין הכרומוזומלית, כאשר נמצא כי עכברים בעלי כרומוזומי xy הם לעיתים קרובות נקבות, ולא זכרים.
כמו רוב העכברים הוא אוכל כל שניזון מצמחים וזרעים, חלקי צמחים, חרקים קטנים ואף מבשר.

העכבר הזעיר האפריקני הוא חיית מחמד פופולרית שאינה צריכה דברים מיוחדים יותר מאוכל. עדיף גם לא לטפל בו בשל הסיכוי להזיק לו בטעות. תוחלת החיים שלהם בטבע עומדת על שנתיים, אך ידוע על פרטים שחיו ארבע שנים בשבי.

קישורים חיצוניים
----------------

ויקישיתוף מדיה וקבצים בנושא **עכבר זעיר אפריקני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  עכבר זעיר אפריקני באתר הרשימה האדומה של IUCN